প্রযুক্তি থেকে পরিকাঠামো তিন মাসের জন্যে বিনে পয়সায় দেবে ইন্ডাসনেট। ইন্ডাসনেটের সল্টলেক ক্যাম্পাসে এক হাজার স্কোয়ারফিট স্পেস দেওয়া হচ্ছে। এরকম উদ্যোগ কলকাতায় এই প্রথম হলেও পুনে বেঙ্গালুরুর মত স্টার্টআপ শহরগুলিতে দারুণভাবে আছে। কিন্তু কলকাতায় এই ধরণের প্রকল্প শুরু করতে চলেছেন অভিষেক। বলছিলেন তিনি আসলে অনুপ্রেরণা পেয়েছেন সমীর গুগলানি, নন্দিনী হিরানিয়ার মরফিউস গ্যাং থেকে। এটিই দেশের সব থেকে প্রাচীন এবং সফল অ্যাক্সিলেরেটর। এদের তত্ত্বাবধানেই মসৃণভাবে পর পর নব্বইটি স্টার্টআপ তৈরি হয়েছে গত সাত আট বছরে।